《次韵景实椰子诗》
宋代·吕本中

旧传椰实来琼州，珍如楚萍出中流。双帆入桨严护送，海若亦恐贻神羞。

当时荔子宠妃子，一日红尘归帝里。弃捐硕果□不食，正音铿锵不入耳。

勿嗤磈礧老瓠壶，中含琼浆碧琳腴。圣门貌取失子羽，底事端可铭璠玙。

新诗应欲泄感意，更复誇谈作真赐。阅人如此慎勿欺，我□与君谙世事。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。